**Приложение № 9**

**П Р О Т О К О Л**

**от обществено обсъждане на отчета за изпълнението на бюджета**

**на Община Разград към 31.12.2015 г.**

Днес, 26.05.2016 г., от 17,00 ч. в зала 102 на Община Разград се проведе обществено обсъждане на отчета за изпълнението на бюджета на Община Разград към 31.12.2015 г.

Присъстваха около 25 човека – общински съветници, служители на Общинска администрация, второстепенни разпоредители с бюджетни кредити, медии.

Обсъждането протече по следния ред:

Г-жа Надежда Радославова, председател на Общински съвет Разград, откри общественото обсъждане и даде думата на г-жа Галина Георгиева, зам.кмет на Община Разград, за презентиране на отчета за изпълнението на бюджета на Община Разград за 2015 г.

Г-жа Георгиева запозна присъстващите с изпълнението на бюджета на Община Разград за 2015 г. Чрез диаграми бяха онагледени приходната и разходната част, в т.ч. за делегираните от държавата дейности, за дофинансиране на делегираните от държавата дейности и за местни дейности, както и изпълнението на инвестиционната програма на общината. Присъстващите бяха запознати с изпълнението на проекти на Община Разград по оперативни програми на Европейския съюз през 2015 г.

След презентацията г-жа Радославова даде думата на присъстващите за изказвания и въпроси. Поради липса на изказвания и въпроси общественото обсъждане на отчета за изпълнението на бюджета на Община Разград за 2015 г. приключи.

**27.05.2016 г. Протоколчик:**

**/М.Ганева/**